## Odluka o načinu oblikovanja maloprodajnih cijena lijekova i drugih sredstava koji nisu predmet ugovaranja sa HZZ-om

### NN 38/2007 (13.4.2007.), Odluka o načinu oblikovanja maloprodajnih cijena lijekova i drugih sredstava koji nisu predmet ugovaranja sa HZZ-om

# HRVATSKA LJEKARNIČKA KOMORA

**1271**

Na temelju članka 35. točke 12. Zakona o ljekarništvu (»Narod­ne novine« 2/03)
Vijeće Hrvatske ljekarničke komore je na svojoj 23/80 sjednici dana 21. prosinca
2006. godine donijelo

## ODLUKU

### O NAČINU OBLIKOVANJA MALOPRODAJNIH CIJENA LIJEKOVA I DRUGIH SREDSTAVA KOJI NISU PREDMET UGOVARANJA S HZZO-m

I.

Ovom Odlukom utvrđuje se način oblikovanja maloprodajnih cijena lijekova i
drugih sredstava koji nisu predmet ugovaranja s Hrvatskim zavodom za zdravstveno
osiguranje.

II.

Maloprodajna cijena gotovog lijeka, galenskog pripravka, magistralnog pripravka
i medicinskog proizvoda jest prodajna cijena na malo s porezom na dodanu
vrijednost. Sastavni dio cijene gotovog lijeka i medicinskog proizvoda je
vrijednost maloprodajne marže prema modelu diferencirane marže.
Sastavni dio cijene galenskog i magistralnog pripravka je usluga izrade
magistralnog galenskog pripravka prema tablici »Ljekarnički postupci«.
(Dijagnostički i terapijski ljekarnički postupci, NN 15/92; 29/93; 31/95;
3/2000; 18/2000; 118/01; 44/02; 76/02; 85/02; 92/02 i 11/03)
Ljekarna je obvezna u maloprodajnu cijenu galenskog i magistralnog pripravka
ugraditi uslugu izdavanja šifre 70010 iz »Ljekarničkih postupaka«.
Vrijednost boda koji se primjenjuje u izračunu cijene za galen­ske i magistralne
pripravke prema »Ljekarničkim postupcima« utvrđuje Vijeće Komore na prijedlog
Povjerenstva za ekonomska pitanja HLJK.
Mjerila za određivanje vrijednosti boda su sljedeća:
– vrijednost ljekarničkog rada
– ostali prosječni troškovi rada i poslovanja.

III.

OBLIKOVANJE MALOPRODAJNE CIJENE GOTOVIH LIJEKOVA I MEDICINSKIH PROIZVODA
Najmanji iznos marže: 10 %
Najviši iznos marže: 35%

Iznimno za citostatike, lijekove protiv AIDS-a i lijekove koji se izdaju u
dugotrajnoj terapiji (npr. hepatitis C, liječenje steriliteta i dr.) primjenjuje
se iznos maloprodajne marže najmanje 2% a najviša prema prihvaćenom modelu
diferencirane marže.
U posebnim (izvanrednim) stanjima (epidemije, pandemije i sl.) HLJK može
odrediti (preporučiti) poseban iznos maloprodajne marže za gotove lijekove koji
odstupa od utvrđenog načina izračuna.
Kod izdavanja lijekova i medicinskih proizvoda zdravstvenim ustanovama i pravnim
osobama na narudžbenicu, ili su predmet ugovaranja putem javnog natječaja
dopušteno je odstupanje od 10% od maloprodajne marže prema ovoj odluci.
Na uvjete plaćanja ljekarna može odobriti najviše iznos popusta od 10%.

MODEL MALOPRODAJNE DIFERENCIRANE MARŽE ZA GOTOVE LIJEKOVE I MEDICINSKE PROIZVODE
U SLOBODNOJ PRODAJI OD 10–35%

|  |  |
| --- | --- |
| Cijena lijeka na veliko po  pakiranju (u kn) | I  MARŽA |
| 0,00 – 100,00 | 35 % |
| 100,01 – 200,00 | 30 % |
| 200,01 – 300,00 | 25% |
| 300,01 – 500,00 | 20% |
| 500,01 – 1000,00 | 15% |
| Iznad 1000,01 | 10% |

IV.

OBLIKOVANJE CIJENA GALENSKIH I MAGISTRALNIH PRIPRAVAKA

U izračunu cijena galenskih i magistralnih pripravaka predlaže se izračun
korištenjem bod sustava tj. »Dijagnostičkih i terapijskih ljekarničkih postupka
objavljenih u »Narodnim novinama« broj 15/92; 29/93; 31/95; 3/2000; 18/2000;
118/01; 44/02; 76/02; 85/02; 92/02 i 11/03)
Vrijednost bođa uvrđuje se u iznosu od:
najmanje u iznosu vrijednosti hoda za HZZO

V.

Ova Odluka objavljuje se u »Narodnim novinama« i stupa na snagu osmog dana od
objave.

Urbroj: 03-167/1-04
Zagreb, 21. prosinca 2006.

Predsjednica Vijeća
Hrvatske ljekarničke komore
**Vesna Košćak, mr. pharm**., v. r.

Odluka, NN 38/2007-1271
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)